## El Consell aprova la renovació del conveni de col·laboració entre l’IVAJ i la Universitat de València per al desenrotllament de la càtedra de Joventut

*** L’objectiu és el desenrotllament d’activitats de coneixement, investigació, formació i innovació en temes de joventut en la Comunitat Valenciana
* L’import total destinat a la realització de la càtedra per a l’any 2024 ascendix a 30.000 euros**

El Consell ha renovat la col·laboració entre l’Institut Valencià de la Joventut (IVAJ) i la Universitat de València per al funcionament de la càtedra de Joventut.

L’objectiu de l’acord és continuar amb l’existència d’un espai dedicat al desenrotllament del coneixement, investigació, formació i innovació en temes relacionats amb la joventut a la Comunitat Valenciana.

Esta subvenció, l’import de la qual ascendix a 30.000 euros per a este any 2024, permetrà la continuïtat d’activitats formatives, culturals d’investigació i d’extensió universitària orientades cap al coneixement i la difusió permanent de les realitats de les persones jóvens i de les polítiques de joventut de la Comunitat Valenciana.

Concretament, les activitats de la càtedra inclouen, entre altres, una jornada d’acompanyament socioeducatiu; formació per a professionals de joventut; programa Càtedra en el territori i tallers de tardor; projectes d’investigació sobre salut mental; el projecte Pin\_Jove Temporada II i una nova edició dels premis de la Càtedra.

També preveu la creació i difusió de la guia d’acompanyament socioeducativa a adolescents i persones jóvens i la publicació en la web ‘Catjove Comunica’ i xarxes socials de continguts.

Esta càtedra fa una labor fonamental en la promoció d’estudis i iniciatives que aborden la realitat de les persones jóvens i les polítiques dirigides a este sector de la població.

Este conveni reforça l’aposta de la Generalitat per donar suport a la joventut i per continuar avançant en el desenrotllament de polítiques informades i adaptades a les seues necessitats.

Fecha: 12/11/2024